Қьырса ишҟа амҩа
Қьырса ишҟа амҩа
адоуҳаи, гәыцқьаралатә ԥсҭазаарала анхареи рзы алекциақәа дрыԥхьон. Ашьҭахь 9 шықәса дынхон лара Австралиеи Зеландиа ҿыци рыҟны. Лкалам иҵҵит Анцәаимаҵура, аҵарадырра, агәабзиара рызҵаарақәа ирызку астатиақәеи, ашәҟәы рацәеи. Аурыс бызшәахь еиҭагоу лышәҟәқәа рацәоуп. Зегьы раасҭа ауаа ирылаҵәаны иҟоуп «Қьырса ишҟа амҩа» захьӡу лышәҟәы. Kиa 6.1
Ашәҟәы аҵакы ахьӡ ахаҭа иаҳәоит. Иахьа зымҽхак аҭбаахара иәҿу ахақәиҭра иабзоураны ҳара ҳтәылаҿы Ҳҿыхҩы иевангелиатә ааԥхьара: «Шәааи сара Сахь» заҳауа рхыԥхьаӡара ес-сааира иазҳауеит. Фома (Қьырса иҵаҩцәа руаӡәк) ицҿакны абас иҵаарц зҭаху рацәоуп: «Иарбан мҩоу уахь ҳназго?». Ари ашәҟәы аҟны еилыкка иарбоуп Анцәа иахь уназго амҩа. Аԥхьаҩ иблақәеи, иԥшаауа агәқәеи рҭахрақәа назыгӡарц зылшоны иҟоу Иаса Қьырса иахь. Лыԥхала иҭәу автор зхы иақәымгәыӷуа, илак-чоакуа ацхыраара ииҭоит аҭынчреи аԥсҭазаареи ахьыҟоу Анцәа ишҟа уназго амҩа аԥшаарaҿы. Ара иҟоу абжьагарақәа ирықәныҟәаны аҵабырги, аҟазшьа раҳаҭи рыԥшаара иашьҭало дарбанзаалакь илшоит шьәҿа, шьаҿала ақьырсиантә ԥсҭазаарахь уназго амҩа дықәланы ацарала алҵшәа нагӡа азнеира, усҟан ауп ианыҟало ҳазшаз, ҳҿызхыз, Иҳақәиҭу ҳара ҳахь имоу амчра инагӡаӡаны азхаҵара. Kиa 6.2
Иҟалап иазгәаҭатәызар, раԥхьаӡа акәны ари ашәҟәы 1892 ш. ишҭыжьыз атәы. Раԥхьаӡатәи аԥхьаҩцәа ақьырсиантә тәылақәа ҳәа изышьҭаз рыҟны инхоз ауааԥсыра ракәын. Ҳара зегьы ҳаасҭа аразҟы змаз урҭ ракәын, избан акәзар усҟан агәрамгаратә цәанырра иалымшаӡацызт урҭ рыхдырра иҵауланы аруашәшәыррара. Дара рзыҳәан, иаҳҳәап, Анцәа ибзазара, Абиблиа, ҽыԥныҳәа змам ахьӡырӡы уҳәа реиԥш иҟоу аилкаарақәа хьаҳә-ԥаҳәра змам ҵабыргқәан. Уи аахысижьҭеи адинхаҵара ауаа разыҟазаашьа акыр иԥсаххеит. Аӡәырҩы агәрагара рцәыӡит, уи ажәа адинхаҵаратә ҵакы иамоу анаҩсангьы. Уи ус изыҟалаз аӡәы ақьырсианра ашьаҭа ахырбгалара ахьилшаз азыҳәан акәӡам. Уи акәӡам зынӡа ара иҟоу. Урҭ зегьы ауааԥсыра рыԥшаарақәеи, рыгхақәеи, рымҩахҟьарақәеи роуп шьаҭас ирымоу. Қьырса иҵареи, Иара иуси иахьа еиҳагьы амчреи агәаԥхареи роуит, аҵыхәтәантәи ашәышықәсақәа иазааргоз аӡрыжәра хьанҭа иаиааины. Kиa 6.3